﻿Introducerea euro în România Introducere Aderarea României la Uniunea Europeană a avut loc la 1 ianuarie 2007. Această dată a fost propusă la summitul de la Salonic din 2003 și confirmată la Bruxelles pe 18 iunie 2004. Raportul de țară privind progresele României din octombrie 2004 a afirmat de asemenea data de 1 ianuarie 2007 ca dată de aderare pentru România și Bulgaria. Cele două țări au semnat Tratatul de aderare pe 25 aprilie 2005 la Abația Neumünster din Luxemburg. Alături de alte şase ţări , România se înscrie în rândul statelor membre ale Uniunii Europene care au obligaţia adoptării monedei euro, ceea ce înseamnă practic participarea cu drepturi depline la Uniunea Economică şi Monetară, odată cu îndeplinirea tuturor condițiilor necesare, respectiv a criteriilor de convergență nominală , juridică şi reală . Acestea din urmă nu sunt menţionate explicit în legislaţia relevantă a Uniunii Europene, însă devin din ce în ce mai importante în aprecierea gradului de pregătire al unui stat pentru adoptarea monedei unice. De altfel, Rapoartele de Convergență elaborate o dată la doi ani de Banca Centrală Europeană şi Comisia Europeană, pun accent din ce în ce mai mare pe convergența reală. Astfel, în perioada premergătoare adoptării monedei unice, economia naţională trebuie să parcurgă ajustările necesare integrării în zona euro, marcate de reforme structurale ample, cu efecte asupra competitivității sale generale. La data elaborării Raportului de Convergenţă al Băncii Centrale Europene din 2016, România îndeplinea toate criteriile de convergență nominală şi doar o parte dintre criteriile de convergenţă juridică. În cuprinsul Programului de Convergenţă 2017-2020 este precizat faptul că Guvernul României își menține angajamentul de aderare la zona euro, însă stabilirea unei date concrete în această privință presupune realizarea unor analize aprofundate, în special în ceea ce privește convergența reală, structurală și instituțională, domenii în care sunt necesare progrese importante. La nivel naţional, coordonarea pregătirilor pentru adoptarea euro se realizează de către Comitetul interministerial pentru trecerea la moneda euro, condus de primul-ministru, din care fac parte ministrul finanţelor publice, guvernatorul BNR, conducători sau persoanele desemnate de către aceştia la nivel de conducere ai altor autorităţi şi instituţii publice, precum şi reprezentanţi ai asociaţiilor patronale şi sindicale. Comitetul interministerial a fost înfiinţat în luna mai 2011. În luna decembrie 2016 a fost adoptată Hotărârea Guvernului nr. 931/2016 care stabileşte structura, organizarea şi principalele atribuţii ale acestuia. De asemenea, în cadrul BNR funcţionează, începând din luna februarie 2010, Comitetul de pregătire a trecerii la euro ce reprezintă un forum de dezbatere a problematicilor legate de convergenţa nominală şi reală, menit să susţină demersurile băncii centrale în ceea ce priveşte participarea României, cu drepturi depline, la Uniunea Economică şi Monetară. 1. Criteriile de convergenţă a aderarii Romaniei la zona euro Tratatul cere economiilor naţionale să atingă anumite nivele de performanţă în ce priveşte inflaţia, deficitele şi datoria publică, rata de schimb şi rata dobânzii.Odată înlăuntrul ei, orice disfuncţii economice dintr-unul din statele membre au impact asupra celorlalte. Condiţiile stabilite în Tratat sunt, din acest motiv, de o importanţă deosebită pentru a reduce riscul apariţiei acestor disfuncţii. Tratatul defineşte clar procedura şi criteriile de selecţie, iar Comisia Europeană şi statele membre au subliniat în numeroase rânduri importanţa aplicări stricte a acestor condiţii. Criteriile specifice se referă la inflaţie, poziţia financiară a guvernului, stabilitatea ratei de schimb şi rata dobânzii pe termen lung. În plus, participarea unui stat în zona Euro a fost determinată şi pe baza dezvoltării ECU( unitate monetară europeană), a progresului înregistrat în integrarea pieţelor, a situaţiei balanţei de plăţi (în ce priveşte conturile curente) şi a schimbărilor referitoare la costurile unitare cu forţa de muncă şi alte indexuri de preţuri. 2.Criteriile de convergenţă nominală Moneda unică este concepută să stimuleze realizarea pieţei unice europene deschisă celor 370 de milioane de consumatori, pe care circulă liber bunurile, capitalurile şi persoanele. Adoptarea monedei are misunea să impulsioneze dezvoltarea schimburilor economice internaţionale în interiorul UE şi în raporturile cu alte state. Folosirea acestei monede suprimă unele costuri legate de tranzacţiile în devize, îmbunătăţeşte fluiditatea şi transparenţa tranzacţiilor comerciale. Pentru trecerea la această etapă, nu există un calendar prestabilit, ci fiecare stat progresează în ritmul propriu, intrarea făcându-se nu automat, ci după evaluarea din perspectiva îndeplinirii criteriilor de convergentă. Criteriile de convergenţă reprezintă testul economic de evaluare a stadiului de pregătire a unei economii pentru a participa la etapa a treia a Uniunii Economice şi Monetare. Aceste criterii, ratificate de către toate statele membre UE în 1993, se referă la: * stabilitatea preţurilor: rata medie a inflaţiei (calculată prin indicele armonizat al preţurilor de consum) pe ultimele 12 luni nu trebuie să depăşească cu mai mult de 1,5% pe cea a celor mai performante state membre în ceea ce priveşte stabilitatea preţurilor; în plus, această evoluţie trebuie să se dovedească a fi sustenabilă. * finanţele publice: poziţia financiară a guvernului trebuie să fie sustenabilă, aceasta fiind atinsă prin menţinerea unei poziţii bugetare fără atingerea unui deficit considerat excesiv. În particular: deficitul bugetar al statului (planificat sau efectiv) nu trebuie să depăşească 3% din PIB; datoria publică nu trebuie să depăşească 60% din PIB. * ratele dobânzii: rata medie nominală a dobânzii pe termen lung pe ultimele 12 luni nu trebuie să depăşească cu mai mult de 2% pe cea a celor mai performante state membre în ceea ce priveşte stabilitatea preţurilor; rata dobânzii poate fi măsurată pe baza titlurilor de stat pe termen lung sau pe baza altor valori mobiliare comparabile. * stabilitatea cursului de schimb: cursul de schimb trebuie să se menţină în intervalul dintre marjele de fluctuaţie din cadrul mecanismului cursului de schimb (ERM II), pe o perioadă de cel puţin doi ani, fără tensiuni severe, în special fără a se procedă din proprie iniţiativă la devalorizarea monedei naţionale faţă de euro. Noul mecanism al cursului de schimb a înlocuit Sistemul Monetar European în ianuarie 1999 şi are drept scop fixarea monedelor statelor membre care nu fac parte din zona euro la euro prin stabilirea, de comun acord, a unui curs central, fix dar ajustabil, faţă de euro şi a unei benzi standard de fluctuaţie de +/-15 puncte procentuale. O bandă mai îngustă de fluctuaţie poate fi stabilită, de comun acord, pe măsură ce se înregistrează progrese în ceea ce priveşte convergenţa. Pe lângă aceste criterii de bază se urmăreşte independenţa băncilor centrale naţionale faţă de guverne şi se interzice finanţarea monetară a deficitului bugetar. După cum se observă criteriile de convergenţă sunt orientate pe două laturi importante: - cea monetară, vizând direct stabilitatea preţurilor ( rata inflaţiei, rata dobânzii, stabilitatea cursului valutar, independenţa băncilor centrale şi interzicerea finanţării monetare a deficitului bugetar); - cea a finanţelor publice, reflectată în restricţiile privind deficitul bugetar şi datoria publică. Convergenţa nominală presupune respectarea a cinci criterii pentru aderarea la UEM şi adoptarea monedei unice : 1.Rata inflaţiei să fie cu cel mult 1,5 puncte procentuale peste media primelor trei state membre cu cea mai scăzută inflaţie ; 2.Rata dobânzii nominale pe termen lung să nu depăşească cu 2 puncte procentuale media ratei dobânzii în primele trei state membre cu cele mai bune performanţe în domeniul stabilităţii preţurilor ; 3.Deficitul bugetar să nu depăşească 3% din PIB ; 4.Ponderea datoriei publice în PIB să nu fie mai mare de 60%. 5.Marjele de fluctuaţie trebuie să corespundă marjelor stabilite prin sistemul monetar european în limita a +- 15% în ultimii doi ani premergători examinării. 3. Criteriile de convergenţă reală Convergenţa reală se referă la reducerea decalajului dintre veniturile pe locuitor care este condiţionată de câştiguri importante de productivitate şi de convergenţă preţurilor relative. Cele mai imporante criterii de convergenţă reală privesc: * gradul de deschidere a economiei ( exprimat prin ponderea pe care suma exporturilor şi importurilor unei ţări o are în PIB); * ponderea comerţului bilateral cu ţările membre ale UE în totalul comerţului exterior; * structura economiei (exprimată prin ponderea pe care marile sectoare o au în crearea PIB: agricultura, industria, serviciile) * nivelul PIB/locuitor ( exprimat fie la cursul nominal, fie prin paritatea puterii de cumpărare standard. O convergenţă reală rapidă (în condiţiile presiunilor inflaţioniste) va presupune adoptarea unei politici monetare restrictive. Procesul de convergenţă nominală influenţează variabilele reale favorabil prin : * Reducerea ratei inflaţiei şi a ratei dobânzii determină o creştere a investiţiilor şi prin urmare a PIB. Evidenţele empirice sugerează că, în condiţiile unei rate reduse a inflaţiei, performanţele economice sunt mai bune decât cu inflaţie moderată. În plus, reducerea ratei inflaţiei accelerează procesul de convergenţă a salariilor. O rată de schimb stabilă a monedei naţionale (care să fluctueze într-o marjă stabilită) determină o creştere a investiţiilor străine directe şi a exporturilor( a gradului de deschidere), cu implicaţii favorabile asupra procesului de convergenţă reală. Procesul de convergenţă nominalaă influenţează variabilele reale nefavorabil prin : * Impunerea respectării criteriilor de la Maastricht (mai ales în ceea ce priveşte deficitul bugetar şi datoria publică) poate afecta procesul de convergenţă a economiilor în care nivelul investiţiilor este redus ; existenţa unor deficite bugetare sustenabile (deşi mai mari de 3% din PIB) poate contribui la adaptarea structurală mai rapidă a acestor economii la cerinţele UE. * Prin reducerea inflaţiei, rata reală a dobânzii se majorează, atrage capitaluri externe, moneda se apreciază, iar exporturile nete se reduc. Situația Romaniei România se pregatește pentru adoptarea monedei euro din anul 2007, însă în prezent fezabilitatea acestui plan național rămâne la fel de distantă ca atunci. După un șir de amânări ale unui termen de adoptare cert din partea clasei politice si BNR, guvernatorul Băncii Naționale a recunoscut ofocial, în 2015, că ultima variantă vehiculată și anume 2019 este nerealistă. În 2015 guvernatorul BNR susținea că este nevoie de o “foaie de parcurs clară, asumată politic”. În aprilie 2017, tot acesta a afirmat că abordarea procesului de adoptare euro trebuie să fie caracterizată de “prudență, responsabilitate și profunzime”, necesitând concentrarea pe reducerea decalajelor dintre România și Europa în ceea ce privește “infrastructura, veniti, PIB pe cap de locuitor”. (Raport salarii medii brute) Un simplu calcul ne dezvăluie cât de departe este România de Europa, economic vorbond. Salariu mediu European a crescut cu 3% în medie an de an din anul 2009 față de 6% în România. Însă cum nivelul salariului mediu din România este cu mult mai mic fată de cel european, ar fi nevoie de ani si ani pentru a ajunge la convergență, presupunând ca aceste rate medii dde creștere se mențin. Mai precis, o aliniere aproape perfectă ar avea loc în anul 2017. Daca salariu mediu european crește an de an cu 3%, precum în ultimii ani, iar cel de la noi cu 20%, convergența ar avea loc în jurul anului 2025. (Cursul EUR/RON, Anii 2000-2017) Din anul 2000 cand cursul EUR/RON era de 1.8, acesta a început să crescă, ultima oară când cursul a fost aproape de 4.0 a fost în aprilie 2011. De atunci, cursul s-a tot mișcat în jurul nivelului de 4.50 și acum este tot în creștere. Leul se depreciază încet în urma politicii BNR care dorește o monedă mai ieftină pentru a ajuta exportatorii, o mișcare care lovește în același timp în marea populație de consumatori, ale căror cumpărături sunt indexate la cursul valutar euro/leu. Deși exporturile ajută economia țării noastre, România importă mai mult decât exportă. În ultimii ani PIB-ul a crescut de 4 ori, de la 40,8 mld euro în 2000 la 160,4 mld euro în 2015; PIB-ul pe locuitor, exprimat ca pondere în media zonei euro s-a majorat cu 2,3 ori, de la 23% in 2000 la 53% în 2015. În prezent România îndeplinește un singur criteriu dintre cele 5 cerute de tratatul de la Maastricht pentru adoptarea euro, si anume cel al datoriei publice sub 60% din PIB. Deși este considerată o condiție necesară a dezvoltării unui stat, creșterea PIB-ului nu arată efectiv cât de bine trăiesc oamenii și cât de bună este calitatea mediului înconjurător. Convenite în 1991, la Maastricht, de către statele membre, ca parte a pregătirilor pentru introducerea monedei euro, criteriile de convergență sunt definite ca fiind un set de cinci indicatori economici și juridici meniți să asigure convergența economică între țările interesate din afara zonei euro și statele membre din zona euro. Avantaje si dezavantaje 1. Stabilitatea schimburilor. Existenţa euro că monedă unică europeană conduce la evitarea necesităţii de schimb a banilor şi a cheltuielilor care însoţesc acest procedeu, cum ar fi: comisionul bancar, costul cu plata angajaţilor în gestionarea valutei, etc. 2. Eliminarea riscului valutar. Moneda unică contribuie şi la eliminarea riscului valutar, atacurile speculative care constrâng o ţară să ridice dobânzile pentru a-şi păstra moneda naţională, fiind eliminate. 3. Eliminarea costurilor de convertibilitate . Acest lucru se realizează prin eliminarea costurilor de comision şi de tranzacţie pentru persoanele fizice şi juridice care întreprind acte şi fapte de comerţ. 4. Monedă internaţională. Euro va fi o monedă internaţională importantă, bazată pe existenţa zonei euro, pe utilizarea acesteia ca monedă de facturare, de operare în euro pe piaţa financiar-bancară, pe stabilitatea şi credibilitatea euro. 5. Reducerea ratei dobânzilor. Moneda unică permite o reducere a dobânzilor în Europa, precum şi a mişcărilor de capital ce decurg de aici. 6. Factor de stabilitate a preţurilor. Moneda unică elimină costurile provocate de inflaţie, având rolul de a consolida cursul valutar. 7. Facilitatea de comparare a preţurilor. Firmele şi persoanele fizice pot mai uşor să compare preţurile în diferite ţări europene atunci când acestea vor fi exprimate în Euro, fără a mai calcula convertibilitatea. Un alt avantaj al utilizării euro este şi simplificarea activităţii administrative a firmelor care vor opera în contabilitate cu aceeaşi monedă. Beneficiile nete depind de: • dimensiunea ţării comparativ cu cea a UE; • gradul de integrare economică; • structura economiei. Costuri și riscuri asociate cu intrarea în Zona Euro 1.Dificultatea de a stabili corect paritatea cu care se face trecerea la euro; 2.Pierderea posibilității de a utiliza politica monetară și rata de schimb pentru ajustare în cazul unor șocuri; 3.O anumită poziție în politica monetară nu va putea mulțumi toate țările din Zona Euro; 4.Posibile asimetrii în transmiterea politicii monetare. Concluzii Adoptarea euro este văzută, de regulă, ca o încununare a integrării europene. Ţările aspirante se grăbesc spre o integrare deplină deşi acest lucru nu este posibil fără un cadru monetar adecvat. Cu toate că acest adevăr este pe deplin conştientizat atât de EU, cât şi de ţările aspirante, soluţia propusă pentru UEM variază substanţial de la o ţară la alta. Experienţa ultimilor zece ani, ne arată că a grăbi adoptarea euro poate să transforme calea spre o integrare deplină şi eficientă în UE într-una extrem de dificilă. De aceea specialiştii sugerează că trecerea în zona euro nu trebuie accelerată inutil, iar adoptarea monedei europene nu trebuie să devină un scop în sine. "Adoptarea euro înseamnă foarte multă rigoare, iar pentru o societate care nu este obişnuită cu rigoarea, poate însemna chiar durere"Mugur Isărescu 